ನೀಲಾ!
ಈ ಸಂಪೂರ್ಣ ಪ್ರದೇಶವನ್ನು ಹುಡುಕಿ.
ಈ ಪರಿಧಿಯಲ್ಲಿ, ಎಲ್ಲವೂ ಪ್ರಮುಖ ಸಾಕ್ಷ್ಯ ಆಗುತ್ತದೆ.
ಆಯಿತು ಸರ್.
ಅಪರಾಧ ಸ್ಥಳ ದಾಟಬೇಡಿ
ಸಣ್ಣ ಸುಳಿವನ್ನು ಕೂಡ ಬಿಡಬಾರದು, ತಿಳಿಯಿತಾ?
ಸರಿ, ಸರ್.
- ವಿಶೇಷವಾಗಿ ಬುಲೆಟ್ ಕೇಸಿಂಗ್. - ಸರಿ.
ಪ್ರಾಣಿಗಳನ್ನು ಜೀವಂತವಾಗಿ ಕೊಂಡು ಹೋಗಲಾಯಿತೇ
ಅಥವಾ ಕೊಂದು ನಂತರ ಕೊಂಡುಹೋಗಲಾಯಿತೇ ತಿಳಿದುಕೊಳ್ಳಿ.
- ಸರಿ ಸರ್. - ಸತ್ಯಾ ಸರ್.
ನೀವು ಸಂಗ್ರಹಿಸಿದ ವಸ್ತುಗಳನ್ನು ಲೋಡ್ ಮಾಡಿ.
ಎರಡು ಪಾದದ ಗುರುತುಗಳಿವೆ.
ಅಲ್ಲಿಯೂ ಎರಡು ಕಂಡುಬಂತು, ಆದರೆ ಅವು ಶೂ ಅಥವಾ ಬೂಟುಗಳದ್ದೇ ಎಂದು ಖಚಿತವಿಲ್ಲ.
ಎರಡು ದಿನಗಳ ಹಿಂದೆ ಮಳೆ ಬಂದಿತ್ತಲ್ಲ?
- ಅವರು ಆ ನಂತರ ಬಂದಿರಬೇಕು. - ಸರ್.
ನಾವು ಎಲ್ಲಾ ಉರುಳುಗಳಲ್ಲಿ ಒಣಗಿದ ರಕ್ತದ ಕಲೆ ಮತ್ತು ಕೂದಲು ಕಂಡೆವು.
ಅವರಿಗೆ ಹೊಸತೇನಲ್ಲ.
ಈಗಾಗಲೇ ಹೀಗೆ ಅನೇಕ ಬಾರಿ ಮಾಡಿದ್ದಾರೆ.
ಬೆರಳಚ್ಚು ಸಿಕ್ಕಿತೇ?
ಉರುಳುಗಳಿಂದ ಕೆಲವು ಬೆರಳಚ್ಚು ಸಿಕ್ಕಿವೆ ಸರ್.
ಯಾವುದೇ ಹೊಂದಾಣಿಕೆಯ ದಾಖಲೆ ಸಿಗುವುದೇ ಎಂದು ಹುಡುಕಿ ತಿಳಿಸುತ್ತೇನೆ.
- ಆಯಿತು. - ಸರಿ, ಸರ್.
- ಅಣ್ಣಾ ಇರ್ಫಾನ್. - ಹೇಳಿ.
ಅವರು ಈ ಉರುಳುಗಳನ್ನು ಇಲ್ಲಿ ಇರಿಸಿದ್ದರೆ, ಇದರರ್ಥ ಅವರು ಹತ್ತಿರದಲ್ಲಿರಬೇಕು.
ಅಣ್ಣಾ!
ಅರಣ್ಯ ಅಧಿಕಾರಿಗಳು ಹತ್ತಿರ ಬರುತ್ತಿದ್ದಾರೆ.
ದಕ್ಷಿಣಕ್ಕೆ ಸುಮಾರು 5 ಕಿ.ಮೀ ದೂರದಲ್ಲಿದ್ದಾರೆ.
ಅವರು ಇಲ್ಲಿಗೆ ಬರಬಹುದು.
ನಮ್ಮ ಶಿಬಿರ ತಕ್ಷಣ ಬದಲಾಯಿಸಬೇಕು!
- ಇದಕ್ಕೆ ಎಷ್ಟು ಸಮಯ ಬೇಕು? - ಸುಮಾರು 45 ನಿಮಿಷಗಳು, ಅಣ್ಣಾ.
ಹೇ ಕಧೀರ್!
ಏಜೆಂಟರಿಗೆ ಫೋನ್ ಮಾಡಿ ರಾತ್ರಿಯೊಳಗೆ ಸರಕು ಗೋದಾಮಿಗೆ ಕಳಿಸಲು ಹೇಳು.
ಸರಿ ಅಣ್ಣಾ.
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಇನ್ಸ್ಪೆಕ್ಟರ್ ರಿಷಿ
ಹೇ, ದೂರ ಹೋಗಿ! ನಾವು ಹೇಳುವುದನ್ನು ಕೇಳಿ. ಇಲ್ಲಿ ಗುಂಪು ಸೇರಬೇಡಿ.
ಇನ್ಸ್ಪೆಕ್ಟರ್ ರಿಷಿ
ಹೇ, ಬ್ಯಾರಿಕೇಡ್ಗಳ ಹಿಂದೆ ಇರಿ! ಹೋಗಿ!
ಅವರು ಸ್ಥಳೀಯ ಚಹಾ ಫ್ಯಾಕ್ಟರಿಯ ಎಂಡಿ.
ಅವರ ಹೆಸರು ರತ್ನಂ, 45 ವರ್ಷ ವಯಸ್ಸು.
ನಿನ್ನೆ ರಾತ್ರಿ ದುರಸ್ತಿ ಮಾಡುತ್ತಿದ್ದ ಮೆಕ್ಯಾನಿಕ್ ಗಳು
ಅವರನ್ನು ಕೊನೆಯದಾಗಿ ನೋಡಿದವರು.
ಅವರು ರಾತ್ರಿ 8:00 ಗಂಟೆಗೆ ಹೊರಟರು ಅವರ ಹೆಂಡತಿ ಕರೆ ಮಾಡಿದ್ದರು.
ಆದರೆ ಅವರು ತನ್ನ ಕಾರಿನಲ್ಲಿ ಹೋಗಲಿಲ್ಲ. ಅದು ಈಗಲೂ ಅಲ್ಲೇ ಇದೆ.
- ಮೃತದೇಹವನ್ನು ಯಾರು ಕಂಡರು? - ಕೆಲಸಗಾರರು.
ಅವರು ಕಾಣೆಯಾಗಿದ್ದಾರೆ ಎಂದು ತಿಳಿದ ತಕ್ಷಣ, ಅವರು ಹುಡುಕಲು ಪ್ರಾರಂಭಿಸಿದರು.
ಯಾರೋ ರತ್ನಂ ಅವರ ಬಲಗಾಲಿನ ಚಪ್ಪಲಿ ಅಲ್ಲಿ ಬಿದ್ದಿರುವುದನ್ನು ಕಂಡರು.
ನಂತರ ಮರದ ಮೇಲೆ ಅವರ ದೇಹ ಕಂಡು ನಮಗೆ ತಿಳಿಸಿದರು.
ಹೋಗಿ ಕಾರ್ಖಾನೆಯ ಹೊರಗೆ ನಿಲ್ಲಿಸಲಾದ ಆತನ ಕಾರು ಪರಿಶೀಲಿಸಿ.
ಕಾರಿನಲ್ಲಿಯೇ ಆತನ ಮೇಲೆ ದಾಳಿ ನಡೆಸಿ
ನಂತರ ಶವ ಇಲ್ಲಿಗೆ ತಂದಿರಬಹುದು.
ಸರ್.
ಅಯ್ಯನಾರ್, ಚಹಾ ಫ್ಯಾಕ್ಟರಿಗೆ ಹೋಗೋಣ.
ಹೌದು, ಇಂದು ಬೆಳಗ್ಗೆ ನಮಗೆ ಸುದ್ದಿ ಸಿಕ್ಕಿತು.
ಇದು ಹೇಗಾಯಿತು ಯಾರಿಗೂ ಗೊತ್ತಿಲ್ಲ.
ಅತ್ತಿಗೆ ಇಲ್ಲೇ ಇದ್ದಾರೆ.
ಇಲ್ಲ, ಮಕ್ಕಳನ್ನು ಕರೆತಂದಿಲ್ಲ.
ಸರಿ. ನಾನು ನಿಮಗೆ ನಂತರ ಕರೆ ಮಾಡುತ್ತೇನೆ.
ಸರಿ.
- ನೀವು ತಂಗರಸು ಅವರೇ? - ಹೌದು.
ರತ್ನಂ ನಿಮಗೇನಾಗಬೇಕು?
ನಾನು ಅವರ ತಮ್ಮ.
ಈ ಘಟನೆಯ ಬಗ್ಗೆ ನಿಮ್ಮಲ್ಲಿ ಕೆಲ ಪ್ರಶ್ನೆಗಳನ್ನು ಕೇಳಬೇಕಿದೆ.
ದೇವರೇ! ದೇವರೇ! ದೇವರೇ!
ಅತ್ತಿಗೆ, ದಯವಿಟ್ಟು ಮನೆಗೆ ಹೋಗಿ.
ಮಕ್ಕಳು ಭಯದಲ್ಲಿರುತ್ತಾರೆ. ನಾನು ಇಲ್ಲಿನ ವಿಷಯಗಳನ್ನು ನೋಡಿಕೊಳ್ಳುತ್ತೇನೆ.
ನೀವೆಲ್ಲರೂ ದಯವಿಟ್ಟು ಹೊರಗೆ ಕಾಯಿರಿ. ಸರಿಯಿರಿ.
ಬೇಗ.
ಅಣ್ಣನನ್ನು ಕೊನೆ ಯಾವಾಗ ನೋಡಿದಿರಿ?
ನಿನ್ನೆ ಮಧ್ಯಾಹ್ನ, ಸುಮಾರು 2:00 ಗಂಟೆಗೆ.
ನಾನು ಊಟ ಮಾಡಿ ಹೊರಟಿದ್ದೆ.
ಪೊಲ್ಲಾಚಿಯಲ್ಲಿ ವಿತರಕರ ಭೇಟಿಗೆ.
ಯಾವಾಗ ಹಿಂತಿರುಗಿದಿರಿ?
ಇವತ್ತು ಬೆಳಿಗ್ಗೆ.
ಅತ್ತಿಗೆ ಕರೆ ಮಾಡಿ ಸುದ್ದಿ ತಿಳಿಸಿದ ಮೇಲೆ ಬಂದೆ.
ನೀವು ಪೊಲ್ಲಾಚಿಯಲ್ಲಿ ಎಲ್ಲಿದ್ದಿರಿ? ಮತ್ತು ಎಲ್ಲಿ ಉಳಿದುಕೊಂಡಿರಿ?
- ಅದು... - ಎಲ್ಲಿ ಉಳಿದುಕೊಂಡಿರಿ ಎಂದು ತಿಳಿಸಿ.
ಹೋಟೆಲಿನಲ್ಲಿ.
ನೀವು ತಂಗಿದ್ದ ಹೋಟೆಲಿನ ಹೆಸರು ನನಗೆ ಬೇಕು
ಮತ್ತು ಆ ವಿತರಕರ ಫೋನ್ ಸಂಖ್ಯೆ.
ಖಂಡಿತ.
ನಿಮಗೆ ಯಾರ ಮೇಲಾದರೂ ಅನುಮಾನವಿದೆಯೇ?
ಇಲ್ಲ ಸರ್.
ನಿಮ್ಮ ಅಣ್ಣನಿಗೆ ವ್ಯವಹಾರ ವಿರೋಧಿಗಳಿದ್ದರೇ?
ಅಥವಾ ಕೆಲಸಗಾರರೊಂದಿಗೆ ಯಾವುದೇ ಸಮಸ್ಯೆ?
ಹಲವಾರು ಜನರಿದ್ದಾರೆ.
ಅವರಿಗೆ ಸಮಸ್ಯೆಯಿದ್ದರೆ, ಅವನನ್ನು ಮಚ್ಚಿನಿಂದ ಕಡಿಯುತ್ತಿದ್ದರು,
ಅಥವಾ ಚಾಕು ಚುಚ್ಚುತ್ತಿದ್ದರು.
ಆದರೆ ನನ್ನ ಅಣ್ಣನನ್ನು ಕೊಂದ ರೀತಿ,
ತುಂಬಾ ನಿಗೂಢವಾಗಿದೆ ಸರ್.
ಅಣ್ಣನೊಂದಿಗೆ ನಿಮ್ಮ ಸಂಬಂಧ ಹೇಗಿತ್ತು?
ನಿಮ್ಮ ನಡುವೆ ಏನಾದರೂ ಘರ್ಷಣೆಗಳು ಇತ್ತೇ?
ಇದನ್ನು ಏಕೆ ಕೇಳುತ್ತಿದ್ದೀರಿ ಎಂದು ತಿಳಿಯದು.
ಅಣ್ಣನ ವಿರುದ್ಧ ನನಗೆ ಏನೂ ಇರಲಿಲ್ಲ.
ಪ್ರತಿ ಕುಟುಂಬದಲ್ಲಿರುವಂತೆ ಚರ್ಚೆಗಳು ನಡೆಯುತ್ತಿದ್ದವು.
ಆದರೆ ನಾವು ಆತ್ಮೀಯ ಸಂಬಂಧ ಹೊಂದಿದ್ದೆವು.
ಆತನ ಬಗ್ಗೆ ನನಗೆ ತುಂಬಾ ಗೌರವ ಇತ್ತು.
ಇದು ನನಗೆ ದೊಡ್ಡ ನಷ್ಟವಾಗಿದೆ.
ನಿಮ್ಮ ಫೋನ್ ಮತ್ತೆ ರಿಂಗ್ ಆಗುತ್ತಿದೆ. ಉತ್ತರಿಸಿ.
ನಾವು ಕಾಯುತ್ತೇವೆ.
ಪರವಾಗಿಲ್ಲ ಸರ್. ನಾನು ನಂತರ ಕರೆ ಸ್ವೀಕರಿಸುತ್ತೇನೆ.
ಒಂದೇ ವ್ಯಕ್ತಿಯಿಂದ ಮೂರು ಮಿಸ್ಡ್ ಕರೆಗಳಿವೆ.
ಏನಾದರೂ ಮುಖ್ಯ ವಿಷಯ ಇರಬೇಕು. ಕರೆಗೆ ಉತ್ತರಿಸಿ.
ಮುಂದುವರಿಯಿರಿ. ಮಾತಾಡಿ.
- ಹಲೋ. - ನನಗೆ ಪಾವತಿಸಬೇಕಾದ ಮೊತ್ತ ಎಲ್ಲಿದೆ?
- ಅದು ನಾಳೆ ಸಿಗುತ್ತದೆ. - ಅದು ನಮ್ಮ ಒಪ್ಪಂದವಾಗಿರಲಿಲ್ಲ.
ನಾವು ಅದರ ಬಗ್ಗೆ ನಂತರ ಮಾತನಾಡಬಹುದೇ?
ನಾನೀಗ ಸಭೆಯಲ್ಲಿದ್ದೇನೆ.
ನನಗೆ ಗೊತ್ತು. ಪೊಲೀಸರು ನಿನ್ನೊಂದಿಗೆ ಇದ್ದಾರೆ.
ಇಂದು ರಾತ್ರಿಯೊಳಗೆ ಹಣ ಬರದಿದ್ದರೆ,
ನಿನಗೆ ತುಂಬಾ ಸಮಸ್ಯೆಯಾಗಲಿದೆ.
ಗ್ರಾಹಕರ ಫೋನ್, ಪಾವತಿಯ ಬಗ್ಗೆ ವಿಚಾರಿಸಲು.
ಪೊಲ್ಲಾಚಿಯ ಆ ಹೋಟೆಲಿನಲ್ಲಿ ವಿಚಾರಿಸಲು ಹೇಳಿದ್ದೇನೆ, ಸರ್.
- ಯಾವುದೇ ಮಾಹಿತಿ ಇದ್ದರೆ... - ಸರ್!
ನಮಗೆ ಇಲ್ಲಿ ಕೂದಲಿನ ಎಳೆ ಸಿಕ್ಕಿದೆ.
ಇದು ಯಾರ ಕೂದಲಾದರೂ ಆಗಿರಬಹುದು.
ಅದು ಗಾಳಿಯಿಂದಲೂ ಇಲ್ಲಿಗೆ ಬಂದಿರಬಹುದು.
ಇದು 30 ಇಂಚಿನ ಮುರಿಯದ ಕೂದಲಿನ ಎಳೆ.
ಇದು ಕೊಲೆಗಾರನದ್ದಾಗಿರುವ ಸಾಧ್ಯತೆಯಿದೆ.
- ಚಿತ್ರಾ. - ಸರ್?
- ಅದನ್ನು ಚೀಲಕ್ಕೆ ಹಾಕಿ, ಲ್ಯಾಬಿಗೆ ಕಳಿಸಿ. - ಆಯಿತು ಸರ್.
- ಜಾಗ್ರತೆ. - ಅದನ್ನು ಕೊಡಿ.
ಟಿ23 ಯದ್ದಿರಬೇಕು.
ಅಂಟುತ್ತಿದೆ.
ಎರಡು ಗಂಟೆಗಳ ಹಿಂದೆ ಇಲ್ಲಿಂದ ಹಾದುಹೋಗಿರಬೇಕು...
ಸಮಯವನ್ನು ಈಗಲೇ ರಿಜಿಸ್ಟರಿನಲ್ಲಿ ದಾಖಲಿಸಿ.
ಇಲ್ಲದಿದ್ದರೆ ಇರ್ಫಾನ್ ಸರ್ ಅವರ ಬೈಗುಳ ತಿನ್ನಬೇಕು.
ಕ್ಯಾಮೆರಾ ಒಡೆದು ಹೋಗಿದೆ.
ಆನೆಗಳೇ ಇರಬೇಕು.
ಕಳೆದ ತಿಂಗಳು ಕೂಡ ಹಾಗೆಯೇ ಆಗಿತ್ತು, ಮೇಡಂ.
ಹೀಗೆ ಯಾಕೆ ಹಾಳು ಮಾಡಿದೆ?
ಮೆಮೊರಿ ಕಾರ್ಡ್ ಸಿಕ್ಕಿಬಿದ್ದಿದೆ.
ಮೇಡಂ, ಇನ್ನೊಂದು ಒಡೆದ ಕ್ಯಾಮರಾ ಇಲ್ಲಿದೆ.
ಎಂಥಾ ವಿಚಿತ್ರ. ಕ್ಯಾಮೆರಾಗಳಿಗೇಕೆ ಹಾನಿಯೆಸಗಿದ್ದಾರೆ?
ನಾಲ್ಕು ಕ್ಯಾಮೆರಾ ಇತ್ತು ತಾನೇ?
ಹೌದು, ಕೆರೆಯ ಬಳಿ ಇನ್ನೂ ಎರಡು ಇವೆ.
- ಹೋಗಿ ನೋಡೋಣ. - ಸರಿ.
- ಬಾ. - ಸರಿ ಸರ್.
ಕೆಲಸದ ಅವಧಿಗೆ ಅಂಟಿಕೊಂಡಿರಬಾರದು.
ಕೆಲಸವಿದ್ದರೆ ಬರಲೇಬೇಕು.
ರಜೆ ಮುಗಿಸಿ ಈಗಷ್ಟೇ ವಾಪಸ್ ಬಂದೆ ತಾನೇ? ಮತ್ತಿನ್ನೇನು?
- ನನ್ನ ಮಾತಿನ ಅರ್ಥ ಅದಲ್ಲ ಸರ್. - ಸರ್.
- ಏನಾಯಿತು? ಪರಿಶೀಲಿಸಿದಿರಾ? - ನಾಲ್ಕೂ ಕ್ಯಾಮೆರಾಗಳು ಹಾಳಾಗಿವೆ.
ಒಳಗೆ ಬಾ.
- ಮೆಮೊರಿ ಕಾರ್ಡುಗಳನ್ನು ಕೊಡು. - ಸರಿ ಸರ್.
- ಎಲ್ಲ ಹಾನಿಯಾಗಿರುವಂತೆ ತೋರುತ್ತಿದೆ. - ಒಂದು ಚೆನ್ನಾಗಿದೆ.
ಅದನ್ನು ಪರಿಶೀಲಿಸಬಹುದು.
- ನಿನ್ನ ಹೆಸರೇನು? - ನನ್ನ ಹೆಸರು ಸರಸ್ವತಿ.
- ಮತ್ತು ನೀನು? - ನಾನು ಷಣ್ಮುಗಂ.
- ಷಣ್ಮುಗಂ? - ಹೌದು.
- ಎಷ್ಟು ವರ್ಷಗಳಿಂದ ಕೆಲಸ ಮಾಡುತ್ತಿದ್ದೀರಿ? - ಎಂಟು ವರ್ಷಗಳಿಂದ.
- ನೀನು? - ನಾನು ಮೂರು ವರ್ಷಗಳಿಂದ.
ನಿನ್ನೆ, ನೀವು ಅವರಿಗೆ ಐದಾರು ಬಾರಿ ಕರೆ ಮಾಡಿದ್ದಿರಿ.
ಅವರನ್ನು ಬೇಗ ಬರಲು ಹೇಳಿದ್ದಿರಿ.
ಸರಿ, ಸದ್ಯಕ್ಕೆ ಅಷ್ಟೆ.
ಹೆಚ್ಚಿನ ಪ್ರಶ್ನೆಗಳಿದ್ದರೆ, ನಾನು ನಿಮಗೆ ತಿಳಿಸುತ್ತೇನೆ.
ಚಿತ್ರಾ!
ಸರ್, ಇಲ್ಲಿ ಬನ್ನಿ.
ಟೇಬಲ್, ಕುರ್ಚಿಗಳನ್ನು ಪಕ್ಕಕ್ಕೆ ಸರಿಸಿ.
ನೀವು ಇಲ್ಲಿ ಏನಾದರೂ ಪೂಜೆ ಮಾಡಿದ್ದೀರಾ?
ಹೇಳಿ. ಪೂಜೆಯ ಉದ್ದೇಶವೇನು?
ನನ್ನ ತಂದೆ ಚಿಂತಿತರಾಗಿದ್ದರು...
ಯಾರೋ ಅವರ ಮೇಲೆ ಮಾಟಮಂತ್ರ ಮಾಡಿದ್ದರೆಂದು.
ಮಾಟಮಂತ್ರ?
ಹೌದು, ನನ್ನ ಅಪ್ಪ ಆ ವಿಷಯಗಳಲ್ಲಿ ನಂಬಿಕೆಯಿರಿಸಿದ್ದರು.
ಸುಮ್ಮನಿರು ಜಗನ್. ಇದನ್ನೆಲ್ಲಾ ಪೊಲೀಸರಿಗೆ ಹೇಳಬೇಡ.
ನೀವು ಸುಮ್ಮನಿರಿ. ನೀನು ನನಗೆ ಹೇಳು.
ಕೆಲ ದಿನಗಳ ಹಿಂದೆ, ಅಮ್ಮನಿಗೆ ವಿಚಿತ್ರ ಶಬ್ದಗಳು ಮತ್ತು...
ಸದ್ದುಗಳು ಮನೆಯೊಳಗೆ ಕೇಳಿಸಿತ್ತು.
ನನ್ನ ತಂದೆ ತೋಟದಲ್ಲಿ ಮಹಿಳೆಯ ಆಕೃತಿ ನೋಡಿದರು.
ಅದು ಅಲ್ಲಿ ಅಡ್ಡಾಡುತ್ತಿತ್ತು.
ಏನು ಮಾಡುತ್ತಿರುವೆ?
ಗುಂಡಿ ತೋಡುತ್ತಿರುವೆ.
ಸಸಿ ನೆಡಲೇ?
ಇದು ಗೋರಿ.
ಇಷ್ಟು ಸಣ್ಣ ಗೋರಿ. ಯಾರಿಗೆ?
ಅಮ್ಮ ಅಳುತ್ತಾ ಹೇಳುತ್ತಿದ್ದರು,
ಅಪ್ಪ ಈ ಗೊಂಬೆಯನ್ನು ಸುಡಬಾರದಿತ್ತು ಎಂದು.
ಅದು ರಚ್ಚಿಯನ್ನು ಕೆರಳಿಸಿತು.
ಅದಕ್ಕೇ ಅಪ್ಪನನ್ನು ಕರೆದುಕೊಂಡು ಹೋದಳು.
ನಾನು ಪ್ರತಿಮೆಯನ್ನು ಹೂತು ಪ್ರಾರ್ಥಿಸಿದರೆ,
ರಚ್ಚಿಗೆ ಸಮಾಧಾನವಾಗುವುದಲ್ಲವೇ?
ಆಗ ಅವಳು ನನ್ನ ತಾಯಿ ಮತ್ತು ಅಣ್ಣನನ್ನು ಉಳಿಸುತ್ತಾಳೆ.
ಜಯಾ!
ಎಲ್ಲಿದ್ದೀಯಾ?
ನಾನು ಬರುತ್ತಿದ್ದೇನೆ ಅಮ್ಮ.
- ಯಾರದು? - ಮಂಗೈ!
ನಾವು ಪೊಲೀಸರು. ಬಾಗಿಲನ್ನು ತೆರೆ.
ಒಂದು ಪ್ರಕರಣ ಕುರಿತಂತೆ ನಿಮ್ಮ ಮನೆ ಶೋಧಿಸಲು ಬಂದಿದ್ದೇವೆ.
ಬಾಗಿಲು ತೆರೆಯಿರಿ.
ಏನಾಯಿತು ಸರ್? ನೀವು ಏನನ್ನು ಹುಡುಕುತ್ತಿದ್ದೀರಿ?
ನೀನು ಮಾಟಮಂತ್ರ ಮಾಡುತ್ತೀಯಾ?
- ಅದೆಲ್ಲ ನನಗೆ ಗೊತ್ತಿಲ್ಲ ಸರ್. - ಹಾಗಾದರೆ, ಇವು ಯಾಕೆ?
ಅವು ಕೇವಲ ಪ್ರದರ್ಶನದ ವಸ್ತು, ಅಲಂಕಾರ ಉದ್ದೇಶಗಳಿಗಾಗಿ.
ಅವು ಪ್ರವಾಸಿಗರ ಮೆಚ್ಚಿನವುಗಳು.
ಮಂಗೈ, ಕೀಲಿ ಎಲ್ಲಿದೆ?
ಅಲ್ಲಿ.
ಇದು ಅಕ್ಟೋಬರ್ 22, ಮಧ್ಯಾಹ್ನ 3:50.
ಸಿಆರ್ ನಂ. 1311. ಶಂಕಿತರ ಹೆಸರು ಮಂಗಯರ್ಕರಸಿ.
ತನಿಖೆಯ ನೇತೃತ್ವ ಇನ್ಸ್ಪೆಕ್ಟರ್ ರಿಷಿ ನಂದನ್ ಅವರದ್ದು.
ಅವರೊಂದಿಗೆ ಸಬ್ ಇನ್ಸ್ ಪೆಕ್ಟರ್ ಚಿತ್ರಾ ಲೋಕೇಶ್ ಮತ್ತು ಅಯ್ಯನಾರ್ ಮೂರ್ತಿ ಇದ್ದಾರೆ.
- ದಾಖಲೆಗಳಿಗಾಗಿ ನಿನ್ನ ಹೆಸರು ಹೇಳು. - ಮಂಗಯರ್ಕರಸಿ.
- ಹುಟ್ಟಿದ ಸ್ಥಳ? - ತೇನ್ಕಾಡ್.
- ವಯಸ್ಸು? - 25.
ನೀನು ಒಂಟಿಯಾಗಿ ಇರುವಂತಿದೆ.
ನಿನ್ನ ಕುಟುಂಬ ಎಲ್ಲಿದೆ?
ನನ್ನ ಹೆತ್ತವರು... ಇದೇ ಹಳ್ಳಿಯಲ್ಲಿದ್ದಾರೆ.
- ಕಳೆದ ಐದು ವರ್ಷಗಳಿಂದ ನಾವು ಸಂಪರ್ಕದಲ್ಲಿಲ್ಲ. - ಏಕೆ?
ಅದಕ್ಕೂ ಇದಕ್ಕೂ ಏನು ಸಂಬಂಧ?
ಮೊದಲು ಹೇಳಿ ನೀವು ನನ್ನನ್ನು ಇಲ್ಲಿಗೆ ಏಕೆ ಕರೆತಂದಿದ್ದೀರಿ!
ಹೇ.
ಕೇವಲ ಪ್ರಶ್ನೆಗೆ ಉತ್ತರಿಸು.
ಅವರು ಜೀವನದಲ್ಲಿ ನನ್ನ ಆಯ್ಕೆಗಳನ್ನು ಒಪ್ಪಲಿಲ್ಲ.
ನಾನು ಅವರಿಗೆ ಹೊರೆಯಾಗಲು ಬಯಸಲಿಲ್ಲ.
ಅದಕ್ಕೆ ಒಂಟಿಯಾಗಿರುವೆ.
ನೀನು ಕೆಲಸ ಮಾಡುವ ಕರಕುಶಲ ವಸ್ತುಗಳ ಅಂಗಡಿಯ ಮಾಲೀಕರು ಯಾರು?
ನಾನೇ ಮಾಲೀಕಳು.
ಕಷ್ಟಪಟ್ಟು ದುಡಿದ ಹಣದಿಂದ ನಾನು ವ್ಯಾಪಾರವನ್ನು ಪ್ರಾರಂಭಿಸಿದೆ.
ಈ ಎಲ್ಲಾ ಜನರು ನಿನಗೆ ಗೊತ್ತೇ?
ನನಗೆ ಗೊತ್ತಿಲ್ಲ.
ಯೋಚಿಸು. ಅವರು ಏನಾದರೂ ಖರೀದಿಸಲು ನಿನ್ನ ಅಂಗಡಿಗೆ.ಬಂದಿರಬಹುದು.
ಇರಬಹುದು, ಆದರೆ ನನಗೆ ನೆನಪಿಲ್ಲ.
ಅಕ್ಟೋಬರ್ 20 ರ ರಾತ್ರಿ ನೀನು ಎಲ್ಲಿದ್ದೆ?
ನನ್ನ ಮನೆಯಲ್ಲಿ.
ನಾನು ಅಪರಾಧಿ ಎಂಬಂತೆ ಈ ಪ್ರಶ್ನೆಗಳನ್ನೆಲ್ಲಾ ಯಾಕೆ ಕೇಳುತ್ತೀರಿ?
ಹೌದು, ನೀನು ಅಪರಾಧಿ.
ನನಗೆ ಗೊಂದಲವಾಗಿದೆ.
ಇದಕ್ಕೂ ನನಗೂ ಸಂಬಂಧವಿಲ್ಲ.
ಸಾಕ್ಷ್ಯ
ತೇನ್ಕಾಡ್ನಲ್ಲಿ ಐದರಿಂದ ಆರು ಕರಕುಶಲ ಅಂಗಡಿಗಳು ಮಾತ್ರ ಇವೆ.
ರಚ್ಚಿ ಪ್ರತಿಮೆಗಳನ್ನು ತಯಾರಿಸುವವಳು ನೀನೊಬ್ಬಳೇ.
ರತ್ನಂ ಪತ್ನಿ ಈ ಪ್ರತಿಮೆಯನ್ನು ಖರೀದಿಸಿಲ್ಲ ಎಂದರು.
ಹಾಗಿರುವಾಗ ಅದು ಹೇಗೆ ಆಕೆಯ ಮಗಳ ಕೈ ಸೇರಿತು?
ಅದನ್ನು ಆ ಹುಡುಗಿಗೆ ನೀಡಲು ನೀನು ಅವರ ಮನೆಗೆ ಹೋಗಿದ್ದೆ.
ನಾನು ಯಾವತ್ತೂ ಆ ಹುಡುಗಿಯ ಮನೆಗೆ ಹೋಗಿಲ್ಲ.
ಅಂಗಡಿ ಪಕ್ಕ ಹೋಗುವಾಗ ಗೊಂಬೆಯನ್ನೇ ದಿಟ್ಟಿಸುತ್ತಿದ್ದಳು.
ಆದರೆ ಅವಳಮ್ಮ ಖರೀದಿಸಲು ಬಿಡಲಿಲ್ಲ.
ನಂತರ ಆ ಹುಡುಗಿ ಒಬ್ಬಳೇ ಬಂದು ಆ ಗೊಂಬೆ ಖರೀದಿಸಿದ್ದಳು.
ಅದೇ ನಿಜವಾಗಿ ನಡೆದಿದ್ದು ಸರ್.
ನಾನು ಅವರ ಮನೆಗೆ ಹೋಗಿಲ್ಲ. ನನ್ನನ್ನು ನಂಬಿ ಸರ್.
ನಾನು ನಿನ್ನನ್ನು ನಂಬುವುದಿಲ್ಲ.
ನೀನು ರಚ್ಚಿಯ ವೇಷ ಹಾಕಿ ಜನರನ್ನು ಭಯಗೊಳಿಸುತ್ತೀ ಎಂದು ನನಗೆ ಗೊತ್ತು.
ನಿನ್ನ ಸಹಚರರು ಯಾರು?
ನನಗೆ ಇತರ ಎಲ್ಲರ ಹೆಸರು ಬೇಕು. ಈಗಲೇ!
ದೇವರೇ! ಅದು ನೀವು ಅಂದುಕೊಂಡಂತೆ ಅಲ್ಲ ಸರ್.
ಈ ವೇಷಭೂಷಣ ನಿನ್ನ ಬಳಿ ಏಕಿದೆ?
ಸರ್, ಇದು ನಾಟಕದ ವೇಷಭೂಷಣ.
ನಾನು ನಾಟಕ ಗುಂಪಿನ ಸದಸ್ಯೆ.
ನಾವು ಮುಂದಿನ ತಿಂಗಳು ವಾನರಚ್ಚಿ ನಾಟಕ ಪ್ರದರ್ಶಿಸುತ್ತೇವೆ.
ಪಕ್ಕದ ಊರಿನ ಸಾಂಸ್ಕೃತಿಕ ಕೇಂದ್ರದಲ್ಲಿ ಅಭ್ಯಾಸ ನಡೆಸುತ್ತೇವೆ.
ಹೇ, ಸುಳ್ಳು ಹೇಳುವುದನ್ನು ನಿಲ್ಲಿಸು!
ನಾನು ಹೇಳುವುದು ಸರಳ ಸತ್ಯ. ನಾನೊಬ್ಬ ನಟಿ.
ಮತ್ತು ಈ ವೇಷಭೂಷಣವು ನಾಟಕಕ್ಕಾಗಿ.
ನೀವು ನನ್ನನ್ನು ಏಕೆ ನಂಬುತ್ತಿಲ್ಲ?
ನನ್ನನ್ನೇಕೆ ನಂಬುತ್ತಿಲ್ಲ?
ಏನೋ?
ನಿನಗೆ ವಿಶೇಷ ಆಹ್ವಾನ ಬೇಕೇ? ಹತ್ತು!
- ಹತ್ತು! - ಎಲ್ಲರೂ ಹತ್ತಿ ಬೇಗ.
ದೂರ ಹೋಗಿ. ಇಲ್ಲಿ ನಿಲ್ಲಬೇಡಿ.
ಹೋಗಿ. ಹೋಗಿ!
- ಹೇ, ಕುಮಾರ್! - ಸರ್.
- ಆ ನಾಯಿಗೆ ಸ್ವಲ್ಪ ನೀರು ತಂದುಕೊಡಿ. - ಸರಿ, ಸರ್.
ಏನಾಯಿತು?
ಗಂಡ ಹೆಂಡತಿ ಇಬ್ಬರೂ ಕಾಡು ಹಂದಿ, ನರಿ, ಮೊಲಗಳನ್ನು ಹಿಡಿದು ಕೊಲ್ಲುತ್ತಿದ್ದರು,
ಮಾಂಸ ಆನ್ಲೈನ್ ಮೂಲಕ ಮಾರಾಟ ಮಾಡುತ್ತಿದ್ದರು.
ಆ ವ್ಯಕ್ತಿ ಈ ಪ್ರಾಣಿಗಳನ್ನು ಬೇಟೆಯಾಡಲು ತನ್ನ ನಾಯಿ ಬಳಸುತ್ತಿದ್ದ.
ಮಹಿಳೆ ಮಾಂಸ ಬೇಯಿಸುತ್ತಿದ್ದಳು.
ಅವರನ್ನು ನೋಡಿದರೆ ಹಾಗೆ ಹೇಳಬಹುದೇ?
ಅವನಿಗೆ ಎಲೆಕ್ಟ್ರಾನಿಕ್ಸ್ ಅಂಗಡಿ ಇದೆ, ಆಕೆ ಶಿಕ್ಷಕಿ.
ಅವರು ಬೇಟೆಗಾರರ ಗುಂಪಿನೊಂದಿಗೆ ನಂಟು ಹೊಂದಿದ್ದಾರೆಂದು ನನಗನಿಸುತ್ತದೆ.
ತನಿಖೆ ಮಾಡಬೇಕಾಗಿದೆ.
ಎಫ್ಐಆರ್ ದಾಖಲಿಸಿ ಅವರನ್ನು ಬಂಧಿಸುತ್ತೇನೆ.
ಎಲ್ಲಾ ವಿಧಿವಿಧಾನಗಳ ನಂತರ ನಾಳೆ ವಿಚಾರಿಸೋಣ.
ನೀವು ವಿಶ್ರಾಂತಿ ಪಡೆಯಿರಿ.
ನನ್ನ ನೋಡಲು ಬಯಸಿದಿರಾ?
ಹೌದು, ನಿಮಗೆ ಏನನ್ನೋ ತೋರಿಸಬೇಕಿದೆ.
ಅದೇ ಹುಡುಗಿಯೇ?
ಇರಬಹುದು.
ಮುಖ ಸ್ಪಷ್ಟವಾಗಿಲ್ಲ.
ನಾನು ಜಿಮ್ನಾಸ್ಟ್ ಗಳು ಮತ್ತು ಹಗ್ಗದಲ್ಲಿ ನಡೆಯುವವರು...
ಇದೇ ರೀತಿ ಕಂಬ ಹತ್ತುವುದನ್ನು ನೋಡಿದ್ದೇನೆ.
ಹಾಗಾಗಿ, ಇದು ಅಸಾಧ್ಯವೇನಲ್ಲ.
ಹಾಗಾದರೆ ಅವಳು ಏನನ್ನೂ ಒಪ್ಪಿಕೊಂಡಿಲ್ಲವೇ?
ಈ ಕೊಲೆಗಳಿಗೂ ತನಗೂ ಸಂಬಂಧವಿಲ್ಲ ಎಂದು ಹೇಳುತ್ತಿದ್ದಾಳೆ.
ನೀವದನ್ನು ನಂಬುತ್ತೀರಾ?
ಅವಳು ಏನನ್ನೋ ಮರೆಮಾಚುತ್ತಿರುವಂತೆ ತೋರುತ್ತಿದೆ.
ನಾಳೆ ಅವಳನ್ನು ಮತ್ತೆ ಪ್ರಶ್ನಿಸಬೇಕು.
ನಡೆದಿರುವ ಅಪರಾಧಗಳಿಗೆ ಆಕೆಯ ಶಾಮೀಲಾತಿ ಸಾಬೀತುಪಡಿಸಲು
ಸೂಕ್ತ ಸಾಕ್ಷ್ಯ ಬೇಕಿದೆ.
ಅದು ಇಲ್ಲದೆ, ಆಕೆಯನ್ನು ಹೆಚ್ಚು ಹೊತ್ತು ಇರಿಸಿಕೊಳ್ಳಲಾಗದು.
ಅಪರಾಧ ಸ್ಥಳದಲ್ಲಿ ಕೂದಲು ಇತ್ತು ಎಂದಿದ್ದಿರಿ.
ಅದನ್ನು ಲ್ಯಾಬ್ ಗೆ ಕಳಿಸಲಾಗಿದೆ.
ಅದನ್ನು ಮಂಗೈಯ ಮನೆಯಲ್ಲಿರುವ ಕೂದಲಿನೊಂದಿಗೆ ತಾಳೆ ಮಾಡಬೇಕಿದೆ.
ವರದಿ ಇನ್ನಷ್ಟೇ ಬರಬೇಕಿದೆ.
ಇದೆಲ್ಲವೂ ಸ್ವಲ್ಪ ನಾಟಕೀಯ ಮತ್ತು ತಿರುಚಿರುವಂತೆ ಕಾಣಿಸುವುದಿಲ್ಲವೇ?
- ನನಗೆ ಅರ್ಥವಾಗಲಿಲ್ಲ. - ಅಂದರೆ...
ಮಹಿಳೆಯೊಬ್ಬಳನ್ನು ವಾನರಚ್ಚಿಯಾಗಿ ವೇಷ ಧರಿಸುವಂತೆ ಮಾಡಿ,
ಅವಳನ್ನು ಮರಗಳ ಮೇಲೆ ಕೂರಿಸಿ,
ಇಂತಹ ನಾಟಕಗಳಿಂದ ಜನರನ್ನು ಭಯಗೊಳಿಸುವುದು.
ಇದು ಬಹುತೇಕ ಹಳೆಯ ಕಪ್ಪು ಬಿಳುಪು ಕನ್ನಡ ಚಲನಚಿತ್ರಗಳ ಕಥಾವಸ್ತುವಿನಂತಿದೆ.
ನಾನು ಕೂಡ ಅಂತಹ ಬಹಳಷ್ಟು ವೀಕ್ಷಿಸಿದ್ದೇನೆ.
ಹಳೆಯ ಕಪ್ಪು ಬಿಳುಪು ಸಿನೆಮಾಗಳನ್ನು ನೀವೂ ನೋಡಿದ್ದೀರಾ?
ಹೌದು. ಬಹಳಷ್ಟು.
ನನ್ನ ತಂದೆ ಮಲಯಾಳಿ.
ತಾಯಿ ಕನ್ನಡ.
ಅಮ್ಮನಿಗೆ ಪತ್ತೇದಾರಿ ಕಾದಂಬರಿಗಳೆಂದರೆ ತುಂಬಾ ಇಷ್ಟ.
ಪತ್ತೇದಾರಿ ಕಾದಂಬರಿಗಳಿಂದ ತುಂಬಿದ ಕಪಾಟು ಇತ್ತು.
ಇನ್ನೊಂದರಲ್ಲಿ,
ಹಳೆಯ ಕನ್ನಡ ಪತ್ತೇದಾರಿ ಸಿಡಿಗಳ ದೊಡ್ಡ ಸಂಗ್ರಹ ಇರುತ್ತಿತ್ತು.
ಅಪ್ಪ ಪಾಲಕ್ಕಾಡಿನಲ್ಲಿ ಅರಣ್ಯಾಧಿಕಾರಿಯಾಗಿದ್ದರು.
ಅವರು ಸದಾ ಕೆಲಸದಲ್ಲಿ ನಿರತರಾಗಿರುತ್ತಿದ್ದರು.
ಅವರು ಮೋಹನಲಾಲ್ ಮತ್ತು ಮಮ್ಮುಟ್ಟಿ ಸಿನಿಮಾಗಳನ್ನಷ್ಟೇ ವೀಕ್ಷಿಸುತ್ತಿದ್ದರು,
ಸಮಯ ಸಿಕ್ಕಾಗ. ಬೇರೇನೂ ಇಲ್ಲ.
ಆದರೆ ಅಮ್ಮ ಹಾಗಿರಲಿಲ್ಲ.
ಸಾಕಷ್ಟು ಕನ್ನಡ ಸಿನಿಮಾಗಳನ್ನು ನೋಡುತ್ತಿದ್ದಳು.
ಮತ್ತು ವೀಕ್ಷಿಸುವಾಗ ನಾನು ಅವರಿಗೆ ಜೊತೆಯಾಗುತ್ತಿದ್ದೆ.
ಅಮ್ಮನಿಗೆ ಒಳ್ಳೆಯ ಹಾಸ್ಯ ಪ್ರಜ್ಞೆ ಇತ್ತು.
ಸಿನಿಮಾ ಮುಂದುವರೆದಂತೆ, ಅವರು ತಮ್ಮ ವಿವರಣೆ ನೀಡುತ್ತಿದ್ದರು.
ನಾನು ಹೊಟ್ಟೆ ಹುಣ್ಣಾಗುವಷ್ಟು ನಗುತ್ತಿದ್ದೆ.
- ಅವರು ಅದ್ಭುತ ಅನಿಸುತ್ತದೆ. - ಹೌದು.
ನಾನು ಕಾಲೇಜಿನ ಅಂತಿಮ ವರ್ಷದಲ್ಲಿದ್ದಾಗ,
ಆಕೆ ಅನಾರೋಗ್ಯದಿಂದ ತೀರಿಕೊಂಡರು.
ಕ್ಷಮಿಸಿ.
ಪರವಾಗಿಲ್ಲ.
ನೀಲಾ! ಇಲ್ಲಿ ಬಾ.
ಇಲ್ಲಿ ಬಾ.
ಸಾಮಾನ್ಯವಾಗಿ ಯಾರೂ ಇಲ್ಲಿಗೆ ಭೇಟಿ ನೀಡುವುದಿಲ್ಲ.
ಹಾಗೆ ಅವಳಿಗೆ ನಿಮ್ಮನ್ನು ಕಂಡರೆ ಭಯ.
ನಿಮ್ಮ ಕೈಯನ್ನು ಚಾಚಿ.
ನೀಲಾ. ಬಾ.
ಭಯಪಡಬೇಡ. ಇವನು ಸ್ನೇಹಿತ.
ಹೇ ಕರುಪ್ಪ. ಈ ಕಡೆ ಬಾ.
- ಬಾ. - ಸೆಲ್ವಂ!
ಕೆಲವು ದಿನಗಳ ಹಿಂದೆ
ನೀವು ಇಲ್ಲಿಗೆ ಯಾಕೆ ಬಂದಿದ್ದೀರಿ?
ನೀನು ನನ್ನನ್ನು ಭೇಟಿಯಾಗಲು ಬರಲಿಲ್ಲ. ಅದಕ್ಕೆ ನಾನು ಬಂದೆ.
ಅದನ್ನು ಬಿಡು. ನನಗೆ ಮತ್ತೊಂದು ಮೇಕೆ ಬೇಕು.
ಮತ್ತೊಂದು?
ನಾನು ಇದನ್ನು ಮುಂದುವರಿಸಲು ಸಾಧ್ಯವಿಲ್ಲ.
ನನ್ನ ಮಾಲೀಕರಿಗೆ ತಿಳಿದರೆ, ದೊಡ್ಡ ಸಮಸ್ಯೆಯಾಗಲಿದೆ.
ಇಲ್ಲ, ಹಾಗಾಗದು. ನಿನಗೆ ಹಣ ನೀಡುತ್ತಿಲ್ಲವೇ?
ಹೌದು, ಆದರೆ ಅವರಿಗೆ ಚುಚ್ಚುಮದ್ದು ವಿಚಾರ ಗೊತ್ತಿಲ್ಲ.
ಅದು ರಹಸ್ಯವಾಗಿರಲಿ.
ಅದಕ್ಕೇ ನಿನಗೆ ಕಮಿಷನ್ ಕೊಡುತ್ತೇನೆ. ತೆಗೆದುಕೊಂಡು ಬಿಡು.
ತೆಗೆದುಕೋ. ಅದನ್ನು ಎಂದಿನ ಸ್ಥಳಕ್ಕೆ ತಾ.
ಹೇ! ಸಾಕು, ನಿಲ್ಲಿಸಿ. ಯಾಕೆ ಎಲ್ಲರೂ ಕಿರುಚಿತ್ತಿರುವಿರಿ?
ಸಮಸ್ಯೆ ಏನು ಎಂದು ಒಬ್ಬೊಬ್ಬರಾಗಿ ಹೇಳಿ. ನೀನು ಹೇಳು ಮುರುಗನ್.
ಅರಣ್ಯ ಪೊಲೀಸರಿಂದ ನಮಗೇನೂ ಪ್ರಯೋಜನವಾಗಿಲ್ಲ.
ಅವರು ರಚ್ಚಿಯನ್ನೂ ಹಿಡಿಯುವುದಿಲ್ಲ.
ನಾಲ್ಕು ಜನರನ್ನು ಕೊಂದ ನಂತರವೂ ಹಳ್ಳಿಯಲ್ಲಿ ಅಲೆಯುತ್ತಿದ್ದಾಳೆ.
ನಾವು ಕೇವಲ ಮೂಕ ಪ್ರೇಕ್ಷಕರು.
ಕ್ರಮಕೈಗೊಳ್ಳುವ ಮೊದಲು ಇನ್ನೂ ಎಷ್ಟು ಜೀವಗಳನ್ನು ಕಳೆದುಕೊಳ್ಳಬೇಕು?
ದೇವರಿಗೇ ಗೊತ್ತು.
ನಿಮ್ಮ ಜನರೊಂದಿಗೆ ನಿರ್ವಹಿಸಲು ನಿಮಗಾಗದೇ ಇದ್ದರೆ,
ನಮ್ಮ ಗ್ರಾಮದ ಜನರು ರಾತ್ರಿ ಗಸ್ತು ತಿರುಗುತ್ತಾರೆ.
ಇಲ್ಲಿ ನೋಡು, ಹುಡುಗ.
ನೀನು ಅಂತಹ ಭರವಸೆಗಳನ್ನು ಹಿಂದೆ ಹಲವು ಬಾರಿ ನೀಡಿದ್ದೀ.
ಏನಾಯಿತು ಎಂದು ಎಲ್ಲರಿಗೂ ತಿಳಿದಿದೆ.
ನೀವು ಮೂಗು ತೂರಿಸಬೇಡಿ.
ಕಳೆದ ತಿಂಗಳು ನಡೆದಿರುವ ಕುರಿತು ಮಾತನಾಡುತ್ತಿದ್ದೀರಾ?
ಅದಕ್ಕಾಗಿ ನೀವು ನಮಗೆ ಧನ್ಯವಾದ ಹೇಳಬೇಕು!
ನಾವು ಅಲ್ಲಿರದೇ ಇದ್ದಿದ್ದರೆ, ಹುಲಿ ಅನೇಕರನ್ನು ಕೊಲ್ಲುತ್ತಿತ್ತು.
ಪೊಲೀಸರು ಬಂದಿದ್ದರೆ, ಅವರು ಹುಲಿಯನ್ನು ಸೆರೆಹಿಡಿಯುತ್ತಿದ್ದರು.
ಆದರೆ ನೀವು ಏನು ಮಾಡಿದಿರಿ?
ನೀವು ಅದರ ಮೇಲೆ ಚಾಕು, ಕೋಲುಗಳಿಂದ ದಾಳಿ ಮಾಡಿ ಅದು ಸತ್ತುಹೋಯಿತು.
ನಾವು ಅಥವಾ ಹುಲಿ ಬದುಕಬೇಕಿತ್ತು. ಬೇರೆ ದಾರಿಯಿರಲಿಲ್ಲ.
- ಯಾರ ಜೀವ ಮುಖ್ಯ? - ಎಲ್ಲಾ ಜೀವಗಳು ಮುಖ್ಯ!
ಅರಣ್ಯ ಪೊಲೀಸರು ತಮ್ಮ ಕರ್ತವ್ಯ ಸರಿಯಾಗಿ ಮಾಡುತ್ತಿದ್ದಾರೆ.
ಕೊಲೆ ಪ್ರಕರಣವನ್ನು ಸಿಬಿಸಿಐಡಿ ಸಹ ತನಿಖೆ ನಡೆಸುತ್ತಿದೆ.
ಈ ಮಧ್ಯೆ, ನೀವು ಮೂರ್ಖತನದಿಂದ ಏನನ್ನೋ ಮಾಡಿ
ಇನ್ನಷ್ಟು ಗೋಜಲುಗೊಳಿಸಬೇಡಿ, ತೊಂದರೆಯಾಗುತ್ತದೆ.
ದಯವಿಟ್ಟು ಶಾಂತವಾಗಿರಿ. ಅರ್ಥವಾಯಿತೇ?
ನೀವು ಈಗ ಹೊರಡಬಹುದು.
ಏನಿದು? ಗ್ರಾಮದ ಮುಖ್ಯಸ್ಥರು ಹೀಗೆ ಮಾತನಾಡುವುದೇ?
ನಮಸ್ಕಾರ ಧಣಿ.
ನಮಸ್ಕಾರ ಸೆಲ್ವಂ. ಹೇಗಿದ್ದೀ? ನಿನ್ನನ್ನು ನೋಡಿ ಸ್ವಲ್ಪ ಸಮಯವಾಯಿತು.
ಪಂಚಾಯಿತಿಗೆ ಹಾಜರಾಗಲು ಇವತ್ತೇ ಬಂದೆಯಾ?
ಪೂಲಂಪಟ್ಟಿ ಉತ್ಸವಕ್ಕೆ ಹೋಗಿದ್ದೆ.
ಪಾಲ್ಗೊಳ್ಳಲು ಭಾವ ಹೇಳಿದ್ದರು.
- ಹೆಂಡತಿ, ಮಕ್ಕಳೊಂದಿಗೆ ಹೋಗಿದ್ದೆ. - ಯಾವಾಗ ಹಿಂತಿರುಗಿದೆ?
ನಿನ್ನೆಯಷ್ಟೇ.
ನಾನು ಇಲ್ಲದಿರುವಾಗ ಎಷ್ಟೋ ಘಟನೆಗಳು ನಡೆದಿವೆ ಎಂದು ಕೇಳಿದ್ದೇನೆ.
ತುಂಬಾ ಕಳವಳವಾಗಿದೆ.
ನಿನ್ನ ಮಾಲೀಕ ನಲ್ಲಕ್ಕಣ್ಣು ಹೇಗಿದ್ದಾರೆ?
ಅವರಿಗೆ ಹೇಳದೆ ನಾನು ಗೈರಾಗಿದ್ದು ಅವರಿಗೆ ಇಷ್ಟವಾಗಲಿಲ್ಲ.
ಅದಕ್ಕಾಗಿ ನನ್ನ ಸ್ಥಾನಕ್ಕೆ ಬೇರೊಬ್ಬನನ್ನು ನೇಮಿಸಿದ್ದಾರೆ.
- ನಿಜವಾಗಿಯೂ? ನಾನು ಅವನೊಂದಿಗೆ ಮಾತನಾಡಬೇಕೇ? - ಬೇಡ. ಧನ್ಯವಾದ.
ಆಡುಗಳನ್ನು ಖರೀದಿಸಿ ಸ್ವಂತ ಫಾರ್ಮ್ ಪ್ರಾರಂಭಿಸಲು ಯತ್ನಿಸುತ್ತಿದ್ದೇನೆ.
ನನ್ನ ಹೆಂಡತಿಯೂ ಇದನ್ನು ಬೆಂಬಲಿಸುತ್ತಾಳೆ. ಆ ಕುರಿತು ನಿಮ್ಮೊಂದಿಗೆ ಮಾತಾಡಲು ಬಯಸಿದೆ.
ಅದಕ್ಕಾಗಿ ನಿನಗೆ ಸ್ವಲ್ಪ ಸಾಲ ಬೇಕೇ? ಏಕೆ ಹಿಂಜರಿಯುತ್ತಿರುವೆ?
ಹೌದು, ಸರ್. ಸರಿ. ನಾನು ಹೊರಡುತ್ತೇನೆ.
ಮನೆಗೆ ಬಂದು ಚಹಾ ಕುಡಿ.
ಬೇಡ, ನನಗೆ ಬೇರೆ ಕೆಲಸವಿದೆ.
ಸರಿ.
ನನಗೆ ದೀರ್ಘಕಾಲ ಮಕ್ಕಳಾಗಲಿಲ್ಲ. ಮಂಗೈ ನಮಗೆ ದೇವರು ಕೊಟ್ಟ ವರ.
ತುಂಬಾ ಸೌಮ್ಯ ಹುಡುಗಿ.
ನೃತ್ಯವೇ ಅವಳಿಗೆ ಸಮಾಧಾನ ನೀಡುತ್ತಿತ್ತು.
ಅನೇಕ ನಾಟಕಗಳಲ್ಲಿ ನಟಿಸಿದ್ದಾಳೆ, ಶಾಲೆಯಲ್ಲಿ ನೃತ್ಯ ಪ್ರದರ್ಶನ ನೀಡಿದ್ದಾಳೆ.
ಅವಳು ಅನೇಕ ಬಹುಮಾನಗಳನ್ನು ಗೆದ್ದಿದ್ದಳು.
ಅವಳು ಪ್ರತಿಭಾನ್ವಿತ ಹುಡುಗಿಯಾಗಿದ್ದಳು.
ಅವಳ ತಂದೆಗೆ ಅವು ಇಷ್ಟವಿರಲಿಲ್ಲ.
ಅವರ ಖ್ಯಾತಿ ಅವರಿಗೆ ಅತ್ಯಂತ ಮುಖ್ಯವಾಗಿತ್ತು.
ನಮ್ಮ ಮಹಿಳೆಯರು ಯಾರೂ ಇದುವರೆಗೆ ವೇದಿಕೆಗಳಲ್ಲಿ ಪ್ರದರ್ಶನ ನೀಡಿಲ್ಲ.
ಅವರ ಪ್ರತಿಷ್ಠೆ ಹಾಳಾಗುತ್ತಿರುವ ಬಗ್ಗೆ ಅವರು ಆತಂಕದಲ್ಲಿದ್ದರು.
ಆಕೆಗೆ 19 ವರ್ಷ ಆಗುತ್ತಲೇ ಮದುವೆ ಮಾಡಲು ಉತ್ಸುಕರಾಗಿದ್ದರು.
ಮಂಗೈ ಬೇಡ ಎಂದು ಗೋಗರೆದಳು. ಅವರು ಒಪ್ಪಲಿಲ್ಲ.
ಅವಳು ಯಾವುದೋ ನಾಟಕ ತಂಡ ಸೇರಲು ಮನಸ್ಸು ಮಾಡಿದ್ದಳು.
ಅವರು ಅದಕ್ಕೆ ಒಪ್ಪದೆ ಆಕೆಗೆ ಮದುವೆ ಮಾಡಿದರು.
ಆದರೆ ಅವಳ ಮದುವೆಯೂ ಒಂದು ದುರಂತವಾಗಿತ್ತು.
ಗಂಡ ತುಂಬಾ ಕಿರುಕುಳ ನೀಡುತ್ತಿದ್ದ.
ಅವೆಲ್ಲವೂ ನಮ್ಮ ಗಮನಕ್ಕೆ ಬರಲಿಲ್ಲ.
ಆದರೆ ಆಕೆಗೆ ಅದು ಸಹಿಸುವುದು ಸಾಧ್ಯವಾಗಲಿಲ್ಲ.
ಅವಳು ವೈವಾಹಿಕ ಸಂಬಂಧ ಕಡಿದು ಹೊರಬಂದಳು.
ಇವರಿಗಿಂತ ಹಠದಲ್ಲಿ ಅವಳೇನೂ ಕಡಿಮೆಯಿರಲಿಲ್ಲ.
ಅವಳು ನಮ್ಮೊಂದಿಗೆ ಸಂಬಂಧವನ್ನು ಕಡಿದಳು
ಮತ್ತು ಅದೇ ಗ್ರಾಮದಲ್ಲಿ ಬೇರೆ ಮನೆಗೆ ಸ್ಥಳಾಂತರಗೊಂಡಳು.
ನನ್ನ ಮಗಳು ಒಳ್ಳೆಯ ಹುಡುಗಿ.
ನೀವು ಅವಳನ್ನು ತಪ್ಪಾಗಿ ಭಾವಿಸಿದ್ದೀರಿ.
ಅವಳು ಯಾವುದೇ ಅಪರಾಧವೆಸಗುವುದಿಲ್ಲ ಎಂಬ ನಂಬಿಕೆ ನನಗಿದೆ.
ದಯವಿಟ್ಟು ಅವಳನ್ನು ಬಿಟ್ಟುಬಿಡಿ.
ಅವಳು ನಾಟಕದ ಪ್ರಮುಖ ಪಾತ್ರಧಾರಿ.
ನಾವು ಇಂತಹ ಪ್ರದರ್ಶನಗಳನ್ನು ನಿಧಿ ಸಂಗ್ರಹಕ್ಕಾಗಿ,
ತಂಡದ ಹುಡುಗಿಯರ ಶಿಕ್ಷಣ, ಉದ್ಯೋಗ ಮತ್ತು ವೈದ್ಯಕೀಯ ಬಿಲ್
ಭರಿಸಲು ನಡೆಸುತ್ತೇವೆ.
ಹಾಗಾದರೆ ಇದು ವಾನರಚ್ಚಿ ಕುರಿತ ನಾಟಕವೇ?
ಹೌದು, ಅದು ಮುಖ್ಯ ವಿಷಯವಾಗಿದೆ.
ವಾನರಚ್ಚಿಯಂತಹ ಕಡಿಮೆ ಮಹತ್ವದ ದೇವರುಗಳಿಗೆ
ಎರಡು ಲೋಕಗಳ ನಡುವೆ ಹಂಚಿ ಹೋಗಿದ್ದಾರೆ,
ಸ್ವರ್ಗ ಮತ್ತು ಭೂಮಿ ಎರಡರಿಂದಲೂ ದೂರವಾಗಿ,
ಬಹಿಷ್ಕೃತ, ಅಲೆದಾಡುವ ಶಕ್ತಿಗಳಾಗಿ ಬಿಟ್ಟಿವೆ.
ನಾವು ಈ ಸಮಾಜ ಹೇರಿದ ನಿಯಮಗಳನ್ನು ಪಾಲಿಸದೇ ಇರುವುದರಿಂದ,
ನಾವೂ ಸಹ ವಾನರಚ್ಚಿಯಂತೆ.
- ವಾನರಚ್ಚಿ - ಪ್ರಾಚೀನ ಕಥಾಹಂದರ
ಅವಳು ಕೆಂಪು ಸೀರೆ ಉಟ್ಟಿದ್ದಳು ಮತ್ತು ಅವಳ ತಲೆಯ ಮೇಲೆ ಕೊಂಬುಗಳಿತ್ತು.
ಅವರು ಇದ್ದಕ್ಕಿದ್ದಂತೆ ಕಿರುಚುತ್ತಾ ಎಚ್ಚರಗೊಂಡು ಗೋಡೆಗೆ ಮುಖ ಮಾಡಿ ಅಳುತ್ತಿದ್ದರು,
ಮಹಿಳೆಯ ಹಿಡಿತದಿಂದ ತಪ್ಪಿಸಲು ಯತ್ನಿಸುವಂತೆ.
ಅದು ರಚ್ಚಿಯನ್ನು ಕೆರಳಿಸಿತು.
ಅವು ಉಗ್ರ ಪ್ರೇತಗಳ ರೂಪದಲ್ಲಿ ಮತ್ತು ಆತ್ಮಗಳಂತೆ ಬಂದು
ಪ್ರಾಬಲ್ಯ ಮೆರೆಯುತ್ತವೆ ಎಂಬ ನಂಬಿಕೆಯಿದೆ.
ನೀನು ಒದರುತ್ತಾ ಇರುವೆ.
ಸ್ವಲ್ಪ ಹೊತ್ತು ಸುಮ್ಮನಿರಬಾರದೇ?
ಹೇಗಿರಲಿ? ಅವರು ನಮ್ಮನ್ನು ಹೊರಗೆ ಕಳುಹಿಸಿದ್ದಾರೆ ಈ ರೀತಿಯ ಚಳಿಯಲ್ಲಿ.
ಸಮೀಕ್ಷಾ ವರದಿಯನ್ನು ಕಚೇರಿಯಿಂದಲೇ ತಯಾರಿಸಲು ಯೋಚಿಸಿದ್ದೆ,
ಆದರೆ ಸರ್ ನಿನ್ನೊಂದಿಗೆ ಹೋಗಲು ಹೇಳಿದರು.
ಹೇ, ಕ್ಯಾಥಿ.
ಇಲಾಖೆಯಿಂದ ನಮಗೆ ಕರೆ ಬಂದಿದೆ ಚಿನ್ನಮಲೈನಲ್ಲಿ ಸಸಿಗಳನ್ನು ನೆಡಲು ಸರ್.
ಅತ್ತ ಹೊರಟಿದ್ದೇವೆ.
ನೀವು ಮುಂದೆ ಹೋಗಿ, ನಾನ ನಂತರ ಬರುತ್ತೇನೆ.
ಸರಿ, ನೀನು ಹೋಗು.
- ಹೋಗೋಣ. - ಸರಿ.
- ನೀವು ಇಲ್ಲಿ ಏನು ಮಾಡುತ್ತಿದ್ದೀರಿ? - ಜಾಗಿಂಗ್.
ಸ್ವೆಟರ್ ತೆಗೆಯಿರಿ.
ಏನು?
ನಿಮ್ಮ ಸ್ವೆಟ್ ಶರ್ಟ್ ತೆಗೆಯಿರಿ.
ನಿಮಗೆ ಜಿಗಣೆ ಕಚ್ಚಿದೆ.
ನೀವು ಆ ಪೊದೆಗಳ ಮೂಲಕ ಜಾಗಿಂಗ್ ಮಾಡಿದಿರಾ?
ನಿಲ್ಲಿ, ನಿಲ್ಲಿ.
ಸರ್, ಅಲುಗಾಡದಿರಿ.
ಸರ್?
- ತಕ್ಷಣ ಹೊರಟು ಹೋಗು. - ಏನು?
ನನ್ನನ್ನು ಬಿಟ್ಟು ಬಿಡು! ಹೊರಟು ಹೋಗು!
ಹೃದಯದ ಮಿಥ್ಯ ರೂಪ ಕಣ್ಣ ಮುಂದೆ ಕಾಣಿಸುವುದೇ?
ಈ ಸುಳಿವಿಲ್ಲದ ಒಗಟನ್ನು ಸಮಯವೇ ಬಗೆಹರಿಸುವುದೇ?
ಮೌನದ ಆಳ ಎಲ್ಲೆಡೆ ಗುನುಗುಡುತ್ತಿರುವಾಗ
ಈ ಕಾಡು ಕತ್ತಲ ಓಟ ನಿಲ್ಲುವುದೇ?
ಇದು ಮುಗಿಯದ ದಾರಿಯೇ? ಅಥವಾ ವಿಷಮ ಸುಳಿಯೇ?
ಇದೆಲ್ಲವೂ ಒಂದು ಮಾಯೆ!
ಹೋಗುವುದೇ ಅದು
ಹಳ್ಳಿಗರ ಬಾಯಲ್ಲಿ ರೋಮಾಂಚಕ ಕಥೆಯಾಗದೆ
ನಿನ್ನೊಳಗಿರುವ ಆಸೆ ಕೊಲೆಯಾಗುವುದೇ?
ಅಗೆದು ತೆಗೆದ ಸತ್ಯಗಳು
ಆ ರಹಸ್ಯ ಕೊನೆಗೊಳ್ಳುವುದೇ?
ಉಪ ಶೀರ್ಷಿಕೆ ಅನುವಾದ: ಜಯಶ್ರೀ
ಸೃಜನಶೀಲ ಮೇಲ್ವಿಚಾರಕರು ಸುಬ್ಬಯ್ಯ ಕೆಜಿ